Lav et referat af nedenstående tekst:

Tekst:
Dansk bowling har fået en fornem start på EM, der i disse dage afvikles på hjemmebane i Nørresundby. Lørdag aften blev Thomas Larsen europamester i single, da han i finalen besejrede Romain Franchi fra Frankrig med 209 mod 192. Triumfen er lidt af en overraskelse for Assens-spilleren, der ikke har været på toppen på det seneste og derfor gik ind til turneringen uden de store forventninger. - Jeg står med en fantastisk god følelse lige nu, siger Larsen i en pressemeddelelse fra Danmarks Bowling Forbund. Lørdagen begyndte med de sidste indledende kampe, hvor Thomas Larsen var eneste dansker, der placerede sig blandt de bedste fire og dermed kvalificerede sig til semifinalen. Mik Stampe havde chancen til det sidste, men manglede tre kegler i at gå videre og må nøjes med en samlet femteplads. EM fortsætter med double i de kommende dage, og der er nordjysk islæt på banen, når de lokale Jimmy Mortensen og Carsten W. Hansen skal jagte strikes. Landstræner Michael Bai er også fra Aalborg.

Referat:
Til sin egen store overraskelse vandt Thomas Larsen fra Assens lørdag aften guld ved EM i bowling, der foregår i Løvvang Bowling Center i Nørresundby.